Forsvaret viser skadene på KNM «Helge Ingstad»: – Man kan bare forestille seg hvordan det har vært for de om bord
Videoen ble filmet av Sjøforsvarets Minedykkerkommando da de fjernet sjømålsmissilene forrige uke. – Det er veldig spesielt å se en av våre fregatter ligge under vann. Når vi ser hvordan skroget er revet opp, kan en bare forestille seg hvordan det har vært for dem om bord, sier sjef Minedykkerkommandoen, orlogskaptein Bengt Berdal i en pressemelding. KNM «Helge Ingstad» kolliderte med tankskipet «Sola TS» 8. november. Siden den gang har Forsvaret jobbet med å forsøke å heve fregatten. Fregatten ble først forsøkt sikret med stålvaiere, men sank etter at flere av vaieren røyk . 1 av 8Sjøforsvarets Minedykkerkommando / NTB scanpix Sjøforsvaret opplyser at arbeidet er utfordrende, og forutsetter at fregatten ligger stabilt, samt at været er godt.
Forsvaret har frigitt undervannsvideoer som viser skadene på skroget på fregatten KNM «Helge Ingstad».